ჯეინ რასელი

ჯეინ რასელი (ინგლ. Jane Russell; დ. 21 ივნისი, 1921 — გ. 28 თებერვალი, 2011) — ამერიკელი მსახიობი, მომღერალი და მოდელი.  ცნობილია როგორც ჰოლივუდის ერთ-ერთი წამყვანი სექს-სიმბოლო 1940-იან და 1950-იან წლებში. ჯეინ რასელი დაიბადა ბემიჯიში, მინესოტა. ხუთი შვილიდან უფროსი იყო. მამა-აშშ არმიის უფროსი ლეიტენანტი- როი უილიამ რასელი, ხოლო დედა - ჯერალდინ ჯეკობი-ყოფილი მსახიობი იყო. მამამისის პენსიაზე გასვლის შემდეგ, ოჯახი გადავიდა კალიფორნიაში, სადაც ისინი დასახლდნენ ქალაქ ბურბანკში. ახალგაზრდობაში, დედის დაჟინებული მოთხოვნით, სწავლობდა ფორტეპიანოზე დაკვრას , ასევე მონაწილეობდა სკოლის დრამატულ წრეში. სკოლის დამთავრების შემდეგ ჯეინს სურდა დიზაინი შეესწავლა, მაგრამ 1936 წელს მამამისის მოულოდნელმა გარდაცვალებამ მისი გეგმები შეცვალა.მან მდივნად დაიწყო მუშაობა, დედას რომ დახმარებოდა ოჯახის შენახვაში. მიუხედავად ამისა, ჯერალდინს სურდა, რომ ქალიშვილი მსახიობი გამოსულიყო  და დაჟინებით მოითხოვდა გაეუმჯობესებინა სამსახიობო უნარები. შემდეგ ჯეინ რასელი დარეგისტრირდა თეატრალურ კურსებზე რეჟისორ მაქს რაინჰარტთან. ის ასევე სწავლობდა დრამატულ სკოლაში მარია უსპენსკაიასთან, რის შემდეგაც, 1940 წელს შვიდი წლის კონტრაქტი გააფორმა მილიონერ ჰოვარდ ჰიუზთან. ჰოვარდ ჰიუზი თვლიდა, რომ რასელს შეეძლო სერიოზულად შეჯიბრებოდა ეპოქის აღიარებულ სექს სიმბოლოებს - რიტა ჰეივორთს და ლანა ტერნერს. ის არ ცდებოდა თავის გათვლებში. პირველი ვესტერნი ჯეინის მონაწილეობით  - "კანონგარეშე" ,  რომელიც ფართო ეკრანებზე1943  წელს გამოვიდა, წარმატებული გამოდგა. მას მოჰყვა სხვა ფილმები, მათ შორის მიუზიკლი „ფრანგული ხაზი“ (1954). ამასობაში, თავად მსახიობი, როგორც იგი 1985 წლის ავტობიოგრაფიაში წერდა, უფრო დახვეწილ როლებზე ოცნებობდა. მისი ერთ-ერთი ყველაზე დასამახსოვრებელი ნამუშევარი  კომედიურ ჟანრში იყო "ჯენტლმენებს ირჩევენ ქერებს" (1953), სადაც მას პარტნიორობას უწევდა  მომდევნო თაობის სექს სიმბოლო - მერლინ მონრო. 1970-იანი წლებში კინოდან წასვლის შემდეგ, ჯეინ რასელმა გააგრძელა სამსახიობო კარიერა თეატრის სცენაზე. ასევე მონაწილეობას ღებულობდა ფონდის საქმიანობაში  ბავშვების გამარტივებული წესით შვილად აყვანასთან დაკავშირებით, ვინაიდან ის პირადად გადააწყდა  პრობლემას ამ მიმართულებით მსახიობი სამჯერ იყო დაქორწინებული. თავის პირველ მეუღლესთან, ამერიკელ ფეხბურთელ, ბობ უოტერფილდთან ოცდახუთი წელი იცხოვრა.  ჯეინი ჯერ კიდევ მაშინ დაფეხმძიმდა,  როდესაც დანიშნულები იყვნენ. გოგონა სკოლას ამთავრებდა. საქმროს დაჟინებული მოთხოვნით ის იძულებული გახდა ბავშვი მოეცილებინა. ამის შემდეგ შვილი აღარ შეეძინა. წყვილმა სამი ბავშვი იშვილა: ორი ბიჭი და ერთი გოგონა. რასელს შვილად აყვანის დროს მრავალი სირთულე შეექმნა და 1955 წელს დააფუძნა საქველმოქმედო ორგანიზაცია, რომელიც ეხმარებოდა მსგავს სიტუაციებში მყოფ ადამიანებს.  მეორე მეუღლესთან,  მსახიობ როჯერ ბარეტთან ერთად  მხოლოდ ერთი წელი  იცხოვრა. 1968 წელს  ბარეტი მოულოდნელად გარდაიცვალა.  მესამე ქმარი  გახლდათ უძრავი ქონების აგენტი ჯონ კალვინ პიპლესი, წყვილმა 25 წელი იცხოვრა ერთად. 1999 წელს ჯონ კალვინი  გულის უკმარისობით გარდაიცვალა. ჯეინ რასელი გარდაიცვალა სანტა მარიაში (სანტა-ბარბარა,) 89 წლის ასაკში სუნთქვის უკმარისობით 2011 წლის 28 თებერვალს. Jane Russell (1985). Jane Russell: My Path and Detours. New York, NY: Random House. ISBN 978-0-517-67208-2[მკვდარი ბმული]. ↑ Anita Gates (February 28, 2011). "Jane Russell, Sultry Star of 1940s and '50s, Dies at 89". New York Times. Retrieved April 28, 2011. ↑ Edmonton Journal, Jan. 21, 2016 ↑ Kevin Roderick (February 28, 2011). "Jane Russell, movie sex symbol was 89".[მკვდარი ბმული] LA Observed. დაარქივებულია 28 აპრილს 2011. ↑ "Jane Russell profile". The Economist. March 12, 2011. p. 101. ↑ Duane Byrge (February 28, 2011). "'Gentlemen Prefer Blondes' Star Jane Russell DIes".[მკვდარი ბმული] The Hollywood Reporter. დაარქივებულია 28 აპრილი 2011. ↑ Glenn Lovell, Escape Artist: The Life and Films of John Sturges, University of Wisconsin Press, 2008 p117-124 ↑ NEW MOVIE GROUP SIGNS WITH UNITED: Independent Unit Formed by Jane Russell and Husband to Produce Six Films By THOMAS M. PRYOR New York Times 8 Mar 1954: 22. ↑ Looking at Hollywood: Jane Russell, Bob Waterfield Form Own Picture Company Hopper, Hedda. Chicago Daily Tribune 17 Dec 1953: c10. ↑ The Death of Acterss Jane Russell ↑ Rogers, John (February 28, 2011) Jane Russell star of 40s and 50 s films dies at 89. Legacy.Com (Associated Press). Retrieved September 16, 2012.